# Sanssac-l'Église

Sançac-l'Egleisa? (Sanssac-l'Église en francés) z-es una comuna velaiosa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Sançac :
| Chaspusac | Sant Vidal | Panhac |
| Vergezac | | Ceyssac |
| | Bains | |

## Toponimia

Las fòrmas ancianas son Villa de Sansac en 1231, Sanssacum en 1346, Parochia Sansacii en 1477, Parochia Sanssacii en 1513, L'esglise parochiala de S. Simphorien et S. Anthoine de Sansac en Vellay en 1548, Le lieu de Sansac S. Simphorien en 1566, Sansac-l'Esglize en 1634, Sansac-la Montagne en 1793.
Sanssac z-es format delh sufixe -acum amb un nom d'òme, que marca la preséncia passada d'una granda proprietat antica. Segon Dauzat e Rostaing, s'agís delhs noms latins Santius o Sancius, segon Joan Arçac, delh nom gallic Santius (lo radical de Santones). Ambelhs noms en Sanç-, Xavier Delamarre utiliza lo nom celtic d'òme o de dieu Santios (qu'es pas latin, mas latinizat en Santius dins los tèxtes), mas tanben Senicios, mai que mai quand i a de fòrmas ancianas en Sen-; aicí l'autor pren lo cas pus simple, Santios. Fòra de la question delh determinant eventual, las referéncias precedentas fan escriure Sançac. En principi, un toponime format amb un nom celtic pòt èsser anterior a la conquèsta romana, mas l'usatge delh sufixe -acon z-es tardiue la fixacion delh nom z-es probablament posteriora.

### Vourzac

Las fòrmas ancianas son Vorzas en 1226, Vourzas en 1443.
Joan Arçac fornís l'explicacion de Dauzat per Vourzac (nom en 1813), un nom d'aubre coneissut dins la region, lo vòrze, qu'es un sause o una espècia vesina, ambelh sufixe -atz. La finala en -ac z-es recenta (l'auvernhat amudís las consonantas finalas). Mas Joan Arçac indica qu'an trobat de monedas romanas sobre l'emplaçament delh vialatge, çò que fai pensar a una granda proprietat antica.

### Lonnac

Las fòrmas ancianas son Lothnacs en 1253, Lotnac en 1225, Lumpnacum en 1330, Lumpniat en 1364, Lumpnhacum en 1477, Lompnhacum en 1520, Lompnac en 1598.
Joan Arçac presenta las solucions successivas de Dauzat : lo nom latin d'òme Lutonius, de lŭtum, bolha, gadolha, pueis lo nom gallic d'òme *Lŭttenus, delh gallic Luttius, lo tot ambelh sufixe -acum$^,$.

### Coiac

Las fòrmas ancianas son Coyacum en 1348, Les molins de Coyac en 1533.
Coiac vendriá, segon Dauzat, delh nom gallic d'òme Coios, ambelh sufixe -acum, coma los Cojac. Prononciacion a verificar.

### Eyssac

Las fòrmas ancianas son Ayssac en 1335, Ayssacum en 1452, Eyssacum en 1511, Eyssac en 1520.
Aissac ven delh nom latin d'òme Ascius, ambelh sufixe -acum (d'après Dauzat).

### Farreyrolles

Las fòrmas ancianas son Ferrayrolas en 1343, Farreyrolæ en 1502.
Segon Joan Arçac, Farreiròlas ven delh latin ferraria, « farja » o « mina de ferre », ambelh sufixe -eola, o pusleu de lors resultats.

### Mézeyrac

Las fòrmas ancianas son Mesayrac en 1285, Mazayracum en 1323, Mansus de Mezayrat en 1325, Mezeyracum en 1371, Mezeyracus en 1517, Mezeirac en 1684, Mezerat en 1812.
Segon Dauzat, citat per Joan Arçac, Mesairac (nom occitan supausat) ven delh nom latin d'òme Macerius, derivat de Macer.

### Driaude

Lo nom z-es atestat Pertus Drualde en 1250 e z-es format sus un nom germanic d'òme Drudwald (drud-, fidèle, waldan, governar.

## Istòria

En 1789, Sanssac èra de de la província de Velai, de la subdelegacion e seneschauciá delh Puei de Velai. Sa gleisa parochala, diocèsi delh Puèi de Velai e archipreirat de Solanhac, èra delh vocable de Sant Symphorianus; lo perbòst delh chapítol catedral delh Puèi presentava a la cura.

## Administracion

Lista deus cònsols successius :
| Periòde | Periòde | Identitat |
| 2020 | (2026) | Jean-Yves Béraud |
| 2015 | 2020 | Gilbert Peyret |
| 2014 | 2015 (demission) | Jean Fayard |
| març de 2001 | 2014 | Gilbert Peyret |
| | 2001 | |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 1131, totala: 1159 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 897 | 794 | 786 | 814 | 869 | 808 | 812 | 851 | 809 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 846 | 882 | 863 | 934 | 1 001 | 968 | 1 024 | 1 042 | 967 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 996 | 1 010 | 914 | 763 | 774 | 689 | 653 | 589 | 492 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 525 | 519 | 536 | 753 | 837 | 891 | 990 | 1 004 | 1 019 1 044 |
| 2009 | 2010 |
| 1 024 1 051 | 1 049 1 077 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 1097 abitants e la densitat èra de 71,79 ab/km².

## Ligams extèrnes

* Sançac sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Sanssac-l'Église».
* 1 2 Augustin Chassaing, Antoine Jacotin Dictionnaire Topographique... de la Haute-Loire, p. 264 https://gallica.bnf.fr/ark:/12148/bpt6k392965/f313.image
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 641, a Sancé
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 162
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 228, 235, 306 e 364
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 19
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 302 https://gallica.bnf.fr/ark:/12148/bpt6k392965/f351.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 167
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 159 https://gallica.bnf.fr/ark:/12148/bpt6k392965/f208.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 152
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 411
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 96 https://gallica.bnf.fr/ark:/12148/bpt6k392965/f145.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 144 e 143
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 114 https://gallica.bnf.fr/ark:/12148/bpt6k392965/f163.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 146
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 116 https://gallica.bnf.fr/ark:/12148/bpt6k392965/f165.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 189
* ↑ Augustin Chassaing, Antoine Jacotin Dictionnaire Topographique... de la Haute-Loire, p. 179 https://gallica.bnf.fr/ark:/12148/bpt6k392965/f228.image
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 155
* ↑ Jean Arsac, Les noms de lieux en Velay, ed. des Cahiers de la Haute-Loire, 2023 (reedicion), p. 211